BITARTEKARIEN AGERRALDIA 2012.07.02. 



-Egun on! agerraldiaren deialdiari erantzun diozuen komunikabideoi. 

-EPPKren Mintzaidetzak ohar berri bat eman du ezagutzera. Ohar horretan, 
presoen egoeraren inguruan Gobernu espainol zein frantsesaren aldetik 
mantentzen den blokeoa salatu dute. 

-EPPKren Mintzaidetzak eztabaidaren ondorioak aipatu ditu. Mintzaidetza 
bera eta Zuzendaritza osoa ezagutzera eman izana ere, Kolektiboaren azken 
garaietako dinamikari lotuta, urrats eta ekimen berriak emateko 
prestutasunaren adierazgarri gisa. 

-EPPK-ren Mintzaidetza, eragile sozial eta politiko ororekin presoen egoera 
eta irtenbidearen inguruan mintzatzeko prest agertu da eta deia luzatu du, 
presoen hitza entzunarazteko eta eragile horien iritzi eta posizioa zuzenean 
jakiteko. 

-Urrats horiek emateko dauden zailtasunak gainditzen laguntzeko, 
Mintzaidetzak, gaur hemen gaituzuen hainbat laguni eskaera zehatza luzatu 
digu, hain zuzen eragile guztiekin bideak irekitzeko bitartekari lana egitea. 
Hemen agertu garenok, eskaera hori aintzat hartu eta zeregin hori egiteko 
lekukoa hartzen dugula jakinaraztera etorri gara. Guztiok espetxe 
politikaren ezagutza zuzena dugu, gure artean urte luzetako espetxealdia 
egin dutenak daudelarik. Gure egitekoa sinple eta argia da, eragileei 
Mintzaidetzarekiko hartuemanak ireki eta garatzeko erraztasunak ematea. 

-Gure ustetan, itxikeria eta blokeo jarrerak albo batera utzi eta presoen 
egoera eta konponbideari ateak irekitzea premiazkoa da. Agintari politikoak 
temati jarraitzen badute ere, Euskal Herriko eta nazioarteko eragileekin 
hartuemanak abiatzeak berebiziko garrantzia du. Presoak gatazkaren 
ondorio eta parte diren bezala, konponbidearena ere badira. Konponbide 
demokratikoaren aldeko apostua egiten dugunok presoekin mintzatzea 
ezinbestekoa dela diogu. Datozen egunetan hasiko ditugu kontaktuak. 

EPPKren Mintzaidetzaren bitartekariak 

Besterik gabe, milesker etortzeagatik. 



BITARTEKARIEN ZERRENDA 



